## Zápisnica č.12/2018 zo zasadnutia VV SZVM dňa 19.12.2018

***Prítomní:Vladimír Slaný, Marián Jung, Marian Majerčík, Andrea Polková, Juraj Kubíček, Mário Lámy, Jaro Baláž, Michal Jankovič, Peter Bartoš***

***Ospravedlnení: Rasťo Čulík, Ingrid Bošková***

***Hostia: Václav Tod, Emil Jung***

1. Predseda informoval VV SZVM, že finančné transakcie v roku 2018 sú uvedené na transparentnom účte. V období od 22.11.2018 do 19.12.2018 boli realizované platby ktoré sú zverejnené na transparentnom účte a to vo forme vyučtovania dotácii pre kluby na jednotlivé preteky a boli zaslané odsúhlasené príspevky klubom na deti a mládež. Na účte je zostatok 1095,04 eur. Z tejto sumy je potrebné uhradiť vyhodnotenie sezóny v plánovanej sume 660.-eur a zostatkovú sumu 435.- eur na posledný výjazd reprezentácie v sume 1154.-eur, ktoré už nemôžeme preplatiť celé.

Termín : úloha stála r.2018 Zodpovedný: preds.+hosp.

1. Predseda SZVM ďalej uviedol, že na druhom účte v mesiaci nov.-dec. 2018 bola realizovaná platba za refakturácie super licencie od Dukly B.Bystrica.

Termín : úloha r.2018 Zodpo.: predseda a podpredseda

1. Na  účte založenom pre TOP Team v danom období boli realizované platby vo forme preplatenia výjazdov TOP Teamu a na účte zostala len suma 100.-eur, čo bol poplatok za založenie účtu.
2. Predseda SZVM informoval VV, že sa zúčastnil zasadania SOV, ktoré sa konalo 7.12.2018. V úvode zasadania predseda SOV odovzdal prítomným delegátom pamätnú plaketu pri príležitosti 25.výročia vzniku SOV. Následne pokračovalo rokovanie podľa programu, kde hlavným bodom bolo zmena stanov SOV a prijatie nového názvu tzv. strešnej organizácie. Za prijatie hlasovali všetci prítomní delegáti s vínimkou tenisu a športových redaktorov, ktorí sa zdržali hlasovania. Nový názov bol odhlasovaný a nesie „ Slovenský olympijský a športový výbor“.

 Termín : nov. 2018 Zodp.: Slaný,

1. Predseda SZVM informoval VV, že dňa 06.12.2018 podľa § 50 zak. o dani z príjmov č.595/2003 Z.z. vykonal registráciu na príjmanie 2%. Vzhľadom k uvedenému touto cestou žiadame kluby o priazeň a :

**Budeme vďační ak o možnosti venovať 2 % dane v prospech Slovenského zväzu vodného motorizmu dáte vedieť aj Vašim priateľom, kolegom v práci či známym. Ďakujeme za Vašu priazeň.**

**Číslo účtu : SK 1109 0000 0000 00114 83247**

Termín : rok 2018 Zodp.: Slaný,Kubíček

.

6.VV SZVM podľa Min.školstva a ich požiadaviek splnil do 30.11.2018 a zaslal zoznam športovej infraštrukúry, ktorú používa na svoju činnosť. Nakoľko SZVM nemá takúto infraštruktúru spracoval len oznámenie, že nemáme takýto program.

Termín : 30.11.2018 Zodp. : Slaný, Jung

1. Predseda SZVM informoval, že do termínu 15.12.2018 sme dopracovali pre Min.školstva tabuľku, kde sme nepožadovali kapitálové výdavky na nákup športového vybavenia.

Termín : 15.12.2018 Zodp. : Slaný, Jung,Kubíček

1. VV SZVM bol požiadaný, aby zaslali podklady na doplnenie pre Kroniku športu.Tento bod bol doplenený.

Termín : 30.12.2018 Zodp. : Jung

8. VV SZVM bol informovaný o ponuke zo strany VIKING Medveďov na usporiadanie vyhodnotenia sezóny 2018, ktoré navrhujú na deň 23.2.2019.

9. Predseda SZVM informoval VV, že na základe dosiahnutých výsledkov na pretekárskom poli v roku 2018 prijal predseda SOŠV p. Anton Siekl na olympijskom výbore zástupcov športovcov Maria Lamyho, Ellu Jung, Šimona Junga a v zastúpení za Mariana Junga jeho manželku. Menovaným odovzdal za dobrú športovú reprezentáciu Slovenska a SZVM pamätnú mincu s emblémom 25 výročia SOV.

10. VV SZMV bol informovaný s prerozdelením finančných prostriedkov klubom SZVM podľa kľúča stanoveného v účel príspevku na šport mládeže podľa počtu aktívnych športovcov do 23 rokov v pomere 15% na každého registrovaného pretekára daného klubu. Tak ako bolo uvedené na začiatku zápisnice o čerpaní fin.prostriedkov kluby už zasielaju vyúčtovovania .

Termín: 15.12.2018 Zodpovedný: predseda, hosp. SZVM

11. VV SZVM prijal informáciu od ved.sekcie nerýchlostných pretekárov o odovzdaní denníkov.

12. VV SZVM upozorňuje kluby, že kalendár pretekov UIM je už na webe.

13. Na záver rokovania VV predseda SZVM v mene svojom a celého výboru členskej základni vodákov uviedol :

**Prajeme Vám všetkým, vážení členovia krásne prežitie vianočných sviatkov a úspešný vstup do Nového roku, všetko dobré, pevné zdravie, veľa športových zážitkov a veľa osobných ako aj pracovných úspechov.**